**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2023 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

1. **Ընթացիկ իրավիճակը և խնդիրները**

 ՀՀ քաղաքաշինության կոմիտեի (այսուհետ՝ Կոմիտե) և Հայնախագիծ բաց բաժնետիրական ընկերության միջև 2022 թվականի ապրիլի 29-ի NՀՀՔԿ-ԲՄԱՇՁԲ-22/1 ծածկագրով պետական գնման պայմանագիր է կնքվել՝ ՀՀ Շիրակի մարզի Շիրակ-3, Շիրակ-9, Շիրակ-10 և Շիրակ-11 միկրոռեգիոնալ մակարդակի համակցված տարածական պլանավորման փաստաթղթերի նախագծերի մշակման աշխատանքներն իրականացնելու համար:

 Կոմիտեի և Ատրիում Պրո Ստուդիո սահմանափակ պատասխանատվությամբ ընկերության միջև 2022 թվականի հունվարի 25-ի NՀՀՔԿ-ԲՄԱՇՁԲ-21/7 ծածկագրով պետական գնման պայմանագիր է կնքվել՝ ՀՀ Գեղարքունիքի մարզի Գեղարքունիք-1, Գեղարքունիք-2, Գեղարքունիք-5, Գեղարքունիք-6, Գեղարքունիք-7 միկրոռեգիոնալ մակարդակի համակցված տարածական պլանավորման փաստաթղթերի նախագծերի մշակման աշխատանքներն իրականացնելու համար:

 Կոմիտեի կողմից վերը նշված պայմանագրերի շրջանակներում 2022 թվականին իրականացվելիք աշխատանքների գծով ձևավորվել են պայմանագրային պարտավորություններ՝ **176,134 000** հազար դրամի չափով, որից.

* ՀՀ Շիրակի մարզի (Շիրակ-3, Շիրակ-9, Շիրակ-10 և Շիրակ-11) 34 բնակավայրերը ներառող թվով 4 փաստաթուղթ՝ 63 134 000 հազար դրամ արժեքով,
* ՀՀ Գեղարքունիքի մարզի (Գեղարքունիք-1, Գեղարքունիք-2, Գեղարքունիք-5, Գեղարքունիք-6, Գեղարքունիք-7) 51 բնակավայրերը ներառող թվով 5 փաստաթուղթ՝ 113 000 000 հազար դրամ արժեքով,

**Շրջակա միջավայրի վրա ազդեցության գնահատման հանրային քննարկումների և դրա հետ կապված՝ շրջակա միջավայրի վրա ազդեցության գնահատման փորձաքննական գործընթացի ավարտական փուլի երկարաձգմամբ պայմանավորված, կապալառու կազմակերպությունները չեն հասցրել Պայմանագրերով նախատեսված աշխատանքներն ավարտել սահմանված ժամկետում:**

Ատրիում Պրո Ստուդիո սահմանափակ պատասխանատվությամբ ընկերությունը հաշվի առնելով, որ Պայմանագրով սահմանված ժամկետում չի կարող 2022 թվականին իրացնել Պայամանգրով նախատեսված գումարը, 2022 թվականի դեկտեմբերի 20-ի գրությամբ Կոմիտե է ներկայացրել ՀՀ Գեղարքունիքի մարզի Գեղարքունիք-1, Գեղարքունիք-2, Գեղարքունիք-5, Գեղարքունիք-6, Գեղարքունիք-7 միկրոռեգիոնալ մակարդակի համակցված տարածական պլանավորման փաստաթղթերի նախագծերի մշակման աշխատանքների իրականացման համար տրամադրված գումարի նվազեցման համաձայնություն:

 Հայնախագիծ բաց բաժնետիրական ընկերությունը հաշվի առնելով, որ Պայմանագրով սահմանված ժամկետում չի կարող 2022 թվականին իրացնել Պայամանգրով նախատեսված գումարը, 2022 թվականի դեկտեմբերի 20-ի գրությամբ Կոմիտե է ներկայացրել ՀՀ Շիրակի մարզի Շիրակ-3, Շիրակ-9, Շիրակ-10 և Շիրակ-11 միկրոռեգիոնալ մակարդակի համակցված տարածական պլանավորման փաստաթղթերի նախագծերի մշակման աշխատանքների իրականացման համար տրամադրված գումարի նվազեցման համաձայնություն:

 Ելնելով վերոգրյալից և հաշվի առնելով, որ ՀՀ Շիրակի մարզի Շիրակ-3, Շիրակ-9, Շիրակ-10 և Շիրակ-11 և ՀՀ Գեղարքունիքի մարզի Գեղարքունիք-1, Գեղարքունիք-2, Գեղարքունիք-5, Գեղարքունիք-6, Գեղարքունիք-7 միկրոռեգիոնալ մակարդակի համակցված տարածական պլանավորման փաստաթղթերի նախագծերի մշակման աշխատանքները ներկայումս գտնվում են ավարտական փուլում անհրաժեշտություն է առաջացել փոփոխություն կատարել 2022 թվականի պետական բյուջեում և լրացումներ կատարելու մասին Հայաստանի Հանրապետության կառավարության որոշման մեջ և 2022 թվականին կնքված պայմանագրերով նախատեսված գումարը՝ **176, 134 000** հազար դրամ, վերադարձնել ՀՀ կառավարության պահուստային ֆոնդ՝ պայմանով, որ վերադարձված գումարի չափով պայմանագրերի ֆինանսավորումը նախատեսվում է իրականացնել 2023 թվականի նույն միջոցառման շրջանակներում Կոմիտեին հատկացված գումարներով:

1. **Տվյալ բնագավառում իրականացվող քաղաքականություն**

 ՀՀ համայնքները կապահովվեն տարածական պլանավորման փաստաթղթերով:

1. **Նախագծի մշակման գործընթացում ներգավված ինստիտուտները և անձինք**

ՀՀ քաղաքաշինության կոմիտեի աշխատակիցները:

1. **Ակնկալվող արդյունքը**

Որոշման ընդունման արդյունքում կապահովվի ՀՀ կառավարության պահուստային ֆոնդի համալրումը։

 **Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.**

Հայաստանի Հանրապետության 2023 թվականի պետական բյուջեի մասին Հայաստանի Հանրապետության օրենքում վերաբաշխում և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու մասին Հայաստանի Հանրապետության կառավարության որոշման նախագծի ընդունման կապակցությամբ պետական բյուջեում ծախսերի և եկամուտների փոփոխություններ չեն առաջանում:

**Կապը ռազմավարական փաստաթղթերի հետ. Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Նախագիծը բխում է ՀՀ կառավարության 2021 թվականի օգոստոսի 18-ի N 1363-Ա որոշմամբ հաստատված ՀՀ կառավարության 2021 թվականի նոյեմբերի 18-ի Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին N1902-Լ որոշմամբ հաստատված N1 հավելվածի «Քաղաքաշինության կոմիտե բաժնի 1.1.1 կետից և ՀՀ կառավարության 2021 թվականի ապրիլի 8-ի «Քաղաքաշինության բնագավառի զարգացման ռազմավարական ծրագիրը և ծրագրի իրագործումն ապահովող միջոցառումների ցանկը հաստատելու մասին» N 531-Լ որոշման հավելված 2-ի 3.2.2 կետով սահմանված պահանջներից՝ «մինչև 2024 թվականը Հանրապետության բոլոր համայնքներում 2017-2023թթ. ընթացքում տեղական մակարդակի ծրագրային փաստաթղթերով (գլխավոր հատակագծեր և գոտևորման նախագծեր) ապահովման նպատակով Միկրոռեգիոնալ մակարդակի համակցված տարածական պլանավորման փաստաթղթերի նախագծերի մշակում ծրագիրը մեկնարկել է 2017 թվականի մայիսի 24-ին»:

**Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.**

1. Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

**Այլ տեղեկություններ.**

Չկան: